3 หุ้นเรือวิ่งฉิว! RCL นำทีมบวก 11% รับค่า BDI วิ่งทะลุ 3,000 จุด จับตางบฯ Q1 ฟื้นแกร่ง
3 หุ้นเรือวิ่งฉิว! RCL นำทีมบวก 11% รับค่า BDI วิ่งทะลุ 3,000 จุด จับตางบฯ Q1 ฟื้นแกร่ง
5 พ.ค. 2564

ผู้สื่อข่าวรายงานว่า ราคาหุ้นกลุ่มเดินเรือปรับตัวขึ้นแรงนำโดย บริษัท โทรีเซนไทย เอเยนต์ซีส์ จำกัด (มหาชน)  หรือ TTA ราคาหุ้น ณ เวลา 11.07 น. อยู่ที่ระดับ 16.00 บาท บวก 1.40 บาท หรือ 9.59%  ด้วยมูลค่าซื้อขาย 572.71 ล้านบาท
ด้านบริษัท อาร์ ซี แอล จำกัด (มหาชน) หรือ RCL ราคาหุ้น ณ เวลา 11.11 น. อยู่ที่ระดับ 41.25 บาท บวก 4.00 บาท หรือ 10.74%  ด้วยมูลค่าซื้อขาย 942.73 ล้านบาท
ส่วน บริษัท พรีเชียส ชิพปิ้ง จำกัด (มหาชน) หรือ PSL  ราคาหุ้น ณ เวลา 11.13 น. อยู่ที่ระดับ 18.70 บาท บวก 0.40 บาท หรือ 2.19%  ด้วยมูลค่าซื้อขาย 234.31 ล้านบาท

โดยดัชนีค่าระวางเรือ: Baltic Dry Index (BDI) ล่าสุด(4 พ.ค.2564) ปิดที่ 3,157 จุด เพิ่มขึ้น 145.0 จุด หรือเพิ่มขึ้น 104 จุด หรือเพิ่มขึ้น 3.40%
บล.เคทีบีเอสที ระบุในบทวิเคราะห์(29 ม.ย.2564) ว่า บ TTA “ค่าระวางเรือเดินหน้าทำจุดสูงสุดใหม่” โดยคาดว่าจะทำให้ Earning ในช่วงครึ่งแรกปี 2564 สดใส
โดย KTBST ประเมินกำไรไตรมาส 1/2564 อยู่ที่ 224 ล้านบาท พลิกจากขาดทุนในไตรมาส 1/2563 แล้วโต 103%  เทียบไตรมาสก่อนหน้า และยังมีปรับการจ่ายปันผลเป็นปันผลระหว่างกาล สะท้อนมุมมองของบริษัทต่อผลการดำเนินงานในช่วงที่เหลือของปีว่าจะยังดีต่อเนื่อง
อีกทั้งประเมินกำไรสุทธิ ปี 2564-2565 ที่ 752 ลบ และ 768 ล้านบาท พลิกจากขาดทุนปีก่อน และโต 2.2% เทียบช่วงเดียวกันของปีก่อน ในปี 2565 ตามลำดับ (เป้าเชิงกลยุทธ์ 17.00 บาท)
บล.โนมูระ พัฒนสิน ระบุในบทวิเคราะห์ฯว่า ธุรกิจเดินเรือสำหรับขนส่งสินค้าแห้งเทกองแบบไม่ประจำเส้นทาง มีเส้นทางเดินเรือครอบคลุมทั่วโลกในภูมิภาคสำคัญ (สหรัฐอเมริกา แคนาดา ยุโรป ละตินอเมริกา-แอฟริกา อินเดียอนุทวีป-ตะวันออกกลาง และเอเชียตะวันออกเฉียงใต้และตะวันออกไกล) โดยสินค้าพื้นฐานที่กองเรือขนส่งคือ สินค้าทางการเกษตร เหล็ก ปุ๋ย สินแร่และเนื้อแร่ ไม้ซุง ถ่านหิน
โดยคาดปีนี้เป็นปีที่กำไร turnaround จากภาพอุตสาหกรรมที่ดี จาก demand การขนส่งฟื้นตัวจากจีนและอเมริกา แต่ supply เรือยังคงตึงตัว โดยค่าระวางเรือปรับตัวสูงขึ้นต่อเนื่อง ล่าสุด BDI Index ขึ้นสู่ระดับสูงสุดตั้งแต่ปี 2553
พร้อมแนะนำหุ้น PSL ด้าน Valuation สามารถ Trading รับการ turnaround ของธุรกิจและค่าระวางเรือที่อยู่ในระดับสูง แพร้อมคาดปีนี้กำไร turnaround จากภาพอุตสาหกรรมที่ดี